Conservatorio Superior de Música do Liceo

O Conservatorio Superior de Música do Liceo (en catalán: Conservatori Superior de Música del Liceu) de Barcelona, fundado en 1837, é unha das escolas de música máis importantes e prestixiosas de Cataluña e de todo o Estado. Dende o 2009 o conservatorio está localizado no número 88 do Carrer Nou de la Rambla de Barcelona, logo de deixar a súa antiga sede na Plaça de Urquinaona da capital catalá, onde na actualidade se encontra o Centre Professional de Música del Liceu, un centro de estudos musical no que se imparten ensinanzas de Grao Profesional de Música, a aula de música moderna e jazz, e a escola de música.Centre Profesional Conservatori Liceu  (Contacto)Conservatori Superior  (Contacto)

Esta institución chegou a ter unha importancia primordial para a vida musical, non só de Barcelona senón de todo o mundo.

 Historia 
miniatura|dereita|Edificio do Conservatorio Superior de Música del Liceo, na Praza Urquinaona, esquina Via Laietana de Barcelona.
O 21 de febreiro de 1837 constituíuse a Sociedad Dramática de Aficionados por un grupo de persoas presididas polo comandante Manuel Gibert i Sans, que implantou un centro de ensino adicado á música, o canto e á arte dramática en Barcelona. Ao cabo duns meses, o 10 de novembro, a sociedade pasou a denominarse Liceo Filarmónico Dramático de Montesión. O 27 de abril do ano seguinte celebrouse no Concello de Barcelona o acto de inauguración das cátedras do Liceo, e o 25 de xuño a institución mudaba o seu nome por Orde Real polo de Liceo Filarmónico Dramático de S.M. la Reina Isabel II, autorizando a raíña rexente María Cristina para que a sociedade levase o nome da súa filla.Historia  na web do Conservatorio O primeiro Director das Cátedras de Música da institución barcelonesa foi Marià Obiols i Tramullas.

En 1847, a institución inaugurou o Gran Teatro do Liceo. En 1854, o conservatorio e o teatro separáronse administrativamente, mais ao longo da súa existencia, ata a data, mantiveron unha interrelación permanente entrámbalas institucións.

 Centros 
Conservatorio Superior de Música
Centro Profesional
Escolas de Música

 Dirección 
miniatura|Gran Teatro do Liceo na Rambla de Barcelona.

Os directores do Conservatorio foron:

 Mariano Obiols (1847-1888).
 Gabriel Balart i Crehuet (1889-1893).
 Francesc de Paula Sànchez Cavagnach (1893-1918).
 Joan Lamote de Grignon (1919-1931).
 Josep Barberà (1931-1938).
 Josep Biosca i Casas (1939-1949).
 Josep Munner (1949-1953).
 Pere Vallribera i Moliné (1953-1982).
 Ricard Villanueva.
 Anna Albors.
 Jaume Torrent.
 Evelio Tieles.
 Benet Casablancas.

 Mestres e alumnado 
Entre os mestres destacados que pasaron pola institución destacan:

 Antoni Nicolau.
 Jaime Pahissa.
 Ricard Valls.
 Salvador Pueyo.
 Antoni Ros-Marbà.
 Josep Còdol.
 Pau Casals.
 Higini Anglès.
 Joaquim Zamacois.
 Antoni Massana.
 Josep Muset.
 Miquel Querol.
 Rafael Grimal.
 Josep Maria Llorens.

Nas súas aulas formáronse, entre outros:
 Francesc Viñas.
 Francisco Casanovas.
 Miguel Fleta.
 Frederic Mompou.
 Victoria de los Ángeles.
 Montserrat Caballé.
 Josep Carreras.
 Conchita Supervía.

 Notas 

 Véxase tamén 
 Bibliografía 
 Conservatori Liceu 175 anys (libro dixital sobre a historia do Conservatorio)

 Ligazóns 
 Páxina do Conservatorio Superior de Música del Liceo. 

Categoría:Institucións de ensino musical
Categoría:Premio Creu de Sant Jordi